CELEX: 32019Y1011(01)
Language: lt
Date: 1564444800000
Title: Europos sisteminės rizikos valdybos sprendimas 2019 m. liepos 30 d. dėl Europos sisteminės rizikos valdybos duomenų apsaugos pareigūno paskyrimo (ESRV/2019/17)2019/C 344/03

11.10.2019   
               
               
                  LT
               
               
                  Europos Sąjungos oficialusis leidinys
               
               
                  C 344/3
               
            
         EUROPOS SISTEMINĖS RIZIKOS VALDYBOS SPRENDIMAS
         2019 m. liepos 30 d.
         dėl Europos sisteminės rizikos valdybos duomenų apsaugos pareigūno paskyrimo (ESRV/2019/17)
         (2019/C 344/03)
         EUROPOS SISTEMINĖS RIZIKOS VALDYBOS BENDROJI VALDYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (1),
         atsižvelgdama į 2018 m. spalio 23 d. Europos Parlamento ir Tarybos reglamentą (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (2), ypač į jo 43 straipsnį,
         atsižvelgdama į 2012 m. liepos 13 d. Europos sisteminės rizikos valdybos sprendimą ESRV/2012/1, kuriuo patvirtinamos Europos sisteminės rizikos valdybos darbo tvarkos taisyklės (3), ypač į jo 3 straipsnį,
         kadangi:
         
                     (1)
                  
                  
                     2018 m. rugpjūčio 31 d. Europos sisteminės rizikos valdybos (ESRV) bendroji valdyba priėmė Europos sisteminės rizikos valdybos sprendimą ESRV/2018/6 (4), kuriuo Barbara Eggl paskirta ESRV duomenų apsaugos pareigūne (DAP) iki 2020 m. gegužės 14 d.;
                  
               
                     (2)
                  
                  
                     Barbara Eggl prašymu jos antroji kadencija baigsis 2019 m. liepos 31 d. Todėl nuo 2019 m. rugpjūčio 1 d. į ESRV DAP pareigas reikia paskirti ją pakeičiantį asmenį;
                  
               
                     (3)
                  
                  
                     vadovaujantis Reglamento (ES) 2018/1725 43 straipsnio 2 dalimi, Europos Centrinio Banko (ECB) DAP šiuo metu taip pat vykdo ESRV DAP pareigas;
                  
               
                     (4)
                  
                  
                     2019 m. kovo 19 d. ECB vykdomoji valdyba ECB DAP penkerių metų kadencijai nuo 2019 m. rugpjūčio 1 d. paskyrė Evanthia Chatziliasi, kuri pakeis Barbara Eggl,
                  
               PRIĖMĖ ŠĮ SPRENDIMĄ:
         
            1 straipsnis
            Europos sisteminės rizikos valdybos duomenų apsaugos pareigūno paskyrimas
            Europos Centrinio Banko personalo narė ir duomenų apsaugos pareigūnė (DAP), Evanthia Chatziliasi skiriama Europos sisteminės rizikos valdybos DAP nuo 2019 m. rugpjūčio 1 d. iki 2024 m. liepos 31 d.
         
         
            2 straipsnis
            Įsigaliojimas
            Šis sprendimas įsigalioja 2019 m. liepos 31 d.
         
         
            Priimta Frankfurte prie Maino 2018 m. liepos 30 d.
            
               
                  ESRV bendrosios valdybos vardu
               
               
                  ESRV sekretoriato vadovas
               
               Francesco MAZZAFERRO
            
         
         
            (1)  OL L 331, 2010 12 15, p. 1.
         
            (2)  OL L 295, 2018 11 21, p. 39.
         
            (3)  OL C 286, 2012 9 22, p. 16.
         
            (4)  2018 m. rugpjūčio 31 d. Europos sisteminės rizikos valdybos sprendimas ESRV/2018/6 dėl Europos sisteminės rizikos valdybos duomenų apsaugos pareigūno paskyrimo (OL L 347, 2018 9 28, p. 3).